
Č. p.:				Č. IIS SAP:
								Výtlačok číslo:										Počet listov: 
				Počet príloh: 
ZMLUVA O DIELO č. 2026/.........
uzatvorená podľa § 536 až 565 zákona č. 513/1991 Zb. Obchodný zákonník v znení neskorších predpisov (ďalej len ,,Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov 
(ďalej len ,,zákon o verejnom obstarávaní“)
(ďalej len ,,zmluva“)

Objednávateľ:		Slovenská republika
Ministerstvo obrany Slovenskej republiky
Námestie generála Viesta 2, 832 47 Bratislava

Zastúpený:	................................................. /
	meno bude doplnené aktuálne pred uzavretím rámcovej dohody/ generálna riaditeľka sekcie verejného obstarávania Ministerstva obrany Slovenskej republiky na základe plnomocenstva podpredsedu vlády a ministra obrany Slovenskej republiky č. KaMO-XX-XX/202X zo dňa XX.XX.202X (údaje budú doplnené aktuálne pred uzavretím zmluvy)
[bookmark: _Hlk207635733]
Osoba oprávnená konať za Objednávateľa vo veciach reklamácií, technických, fakturačných a platobných úkonov:
riaditeľ Úradu centrálnej logistiky alebo ním poverená osoba 


IČO:			30 845 572
IČ DPH:	SK2020947698
Bankové spojenie:	Štátna pokladnica
IBAN:	SK50 8180 0000 0070 0017 1215

(ďalej len „Objednávateľ“)

Zhotoviteľ:			..................................................	/ doplní uchádzač

Zastúpený: 
IČO:			..................................................	/ doplní uchádzač 
IČ DPH:			..................................................	/ doplní uchádzač
Bankové spojenie:	..................................................	/ doplní uchádzač
IBAN:			..................................................	/ doplní uchádzač

Zhotoviteľ je zapísaný v:	..................................................	/ doplní uchádzač

(ďalej len „Zhotoviteľ“)

(Objednávateľ a Zhotoviteľ ďalej spoločne aj ako  ,,Zmluvné strany“ alebo každý samostatne ako ,,Zmluvná strana“)



Článok I.
Úvodné ustanovenia
1.1. Objednávateľ ako verejný obstarávateľ podľa § 7 ods. 1 písm. a) zákona o verejnom obstarávaní zriadil dynamický nákupný systém (ďalej len „DNS“) s názvom: ,,Šitie výstrojných súčiastok a odevov – DNS - Tričká pre Vojenskú políciu“.

1.2. 	Objednávateľ prostredníctvom zriadeného DNS v súlade s príslušnými ustanoveniami zákona o verejnom obstarávaní zrealizoval verejné obstarávanie na predmet zákazky „Šitie výstrojných súčiastok a odevov - DNS“ Výzva č. 47 - Tričká pre Vojenskú políciu.

1.3.	Zmluvné strany sa dohodli, že ak posledný deň lehoty, ktorú určuje zmluva pripadne na sobotu, nedeľu alebo deň pracovného pokoja, tak posledným dňom lehoty je najbližší nasledujúci pracovný deň.
Článok II.
Predmet zmluvy
[bookmark: _Hlk207102197]2.1.  	Predmetom zmluvy je záväzok Zhotoviteľa za podmienok dohodnutých v  zmluve vykonať pre Objednávateľa dielo: Šitie výstrojných súčiastok a odevov – Výzva č. 47 - Tričká pre Vojenskú políciu (ďalej len ,,dielo“) špecifikované v Prílohe č. 1 k tejto zmluve - „Technická špecifikácia a opis poskytovaných služieb podľa predmetu zákazky“ (ďalej len „Príloha č. 1“), a v Prílohe č. 2 k  zmluve - ,,Množstvo, cenová špecifikácia a veľkostný sortiment tovaru“ (ďalej len ,,Príloha č. 2). Príloha č. 1 a Príloha č. 2 sú neoddeliteľnou súčasťou zmluvy. Objednávateľ sa zaväzuje zaplatiť Zhotoviteľovi za riadne a včas vykonané dielo cenu, ktorá je uvedená v čl. III. zmluvy.
2.2.  	Zhotoviteľ sa na základe zmluvy a v rozsahu v nej vymedzenom zaväzuje vykonať dielo a všetky súvisiace plnenia v súlade s touto zmluvou a jej Prílohami.  

Článok III.
Cena 
3.1. 	Cena za vykonanie diela je zmluvnými stranami dohodnutá na základe ponuky Zhotoviteľa ako úspešného uchádzača vo verejnom obstarávaní v zriadenom dynamickom nákupnom systéme s názvom ,,Šitie výstrojných súčiastok a odevov – DNS“ v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov vo výške: 

............. EUR bez DPH 
(slovom: ................ EUR bez DPH). 
[bookmark: _Hlk178686908](Jednotkové ceny a podrobná cenová špecifikácia budú doplnené podľa predloženej ponuky ku konkrétnej zákazke.)
3.2.	V dohodnutej cene sú zahrnuté všetky ekonomicky oprávnené náklady Zhotoviteľa vynakladané na vykonanie diela a súvisiace s vykonávaním diela podľa bodu 2.1. tejto zmluvy, vrátane nákladov na plnenie podľa bodov 5.3. až 5.12. Článku V. tejto zmluvy, podľa článku VIII. tejto zmluvy a primeraný zisk.
3.3.	Daň z pridanej hodnoty (DPH) bude Zhotoviteľ účtovať v aktuálnej sadzbe podľa právnych predpisov platných a účinných v deň vzniku daňovej povinnosti. Celková cena za dielo zahŕňa sumu uvedenú v bode 3.1. tejto zmluvy a DPH podľa predchádzajúcej vety.

	V prípade, ak uchádzač/Zhotoviteľ nie je platiteľom dane z pridanej hodnoty (ďalej len ,,DPH“), znenie tohto bodu bude nasledovné: 

[bookmark: _Hlk207109131]„3.3. Zhotoviteľ nie je platiteľom DPH. Cena uvedená v bode 3.1. zmluvy je cena konečná a celková (DPH sa nevyčísluje). Zmluvné strany sa dohodli, že ak sa Zhotoviteľ stane v priebehu plnenia zmluvy platiteľom DPH, nie je oprávnený k cene za dielo uvedenej v Prílohe č. 2 zmluvy navyše účtovať DPH, t. j. v cene za dielo uvedenej v Prílohe č. 2 zmluvy bude zahrnutá aj DPH.“. 

V prípade, ak je uchádzač/ Zhotoviteľ identifikovaný pre DPH a platiteľom DPH v inom členskom štáte EÚ a dielo bude odoslané alebo prepravené z iného členského štátu EÚ (uplatnenie prenosu daňovej povinnosti), znenie tohto článku zmluvy bude doplnené o bod 3.3. a bod 3.4. v znení uvedenom nižšie s tým, že ostatné body tohto článku zmluvy budú prečíslované: 

„3.3. Cena dohodnutá v bode 3.1. tohto článku zmluvy je stanovená bez DPH. DPH pri uplatnení 23% -nej sadzby vo výške .................. EUR (slovom:.................................eur) (Výška (suma DPH) bude doplnená/vypočítaná z ceny za dielo uvedené v bode 3.1.  zmluvy (základ DPH) prizná a odvedie Objednávateľ v zmysle bodu 3.4.  zmluvy.

 3.4. Objednávateľ ako daňový subjekt podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) s identifikačným číslom pre DPH prideleným správcom dane je povinný priznať a odviesť DPH z diela v Slovenskej republike v rámci tuzemského a cezhraničného prenosu daňovej povinnosti za podmienok stanovených zákonom o DPH, t. j. zhotoviteľ fakturuje zmluvnú cenu bez DPH.“

V prípade, ak je uchádzač/Zhotoviteľ z tretieho štátu, znenie tohto článku zmluvy bude doplnené o bod 3.3. v znení uvedenom nižšie s tým, že ostatné body tohto článku zmluvy budú prečíslované:

„3.3. Pri stanovení ceny sa postupuje v súlade so zmluvne dohodnutou cenou v bode 3.1. zmluvy a podľa colných predpisov.“. 

3.4. 	Právo na zaplatenie ceny vykonaného diela vzniká zhotoviteľovi riadnym splnením jeho záväzku v súlade so  zmluvou.

Článok IV.
Platobné a fakturačné podmienky
4.1. 	Zmluvné strany sa dohodli, že Objednávateľ zaplatí Zhotoviteľovi cenu za riadne vykonané dielo alebo jeho časť v rozsahu čiastkového plnenia v súlade s podmienkami  zmluvy na základe faktúry.

4.2. 	Zmluvné strany sa dohodli, že dodanie diela a vyhotovenie faktúry za dodané dielo podľa zmluvy môže Zhotoviteľ  vykonať postupne (čiastkové plnenie). Zhotoviteľovi vznikne právo na zaplatenie časti celkovej ceny za dielo dohodnutej v zmluve, po každom čiastkovom dodaní diela v mieste dodania na základe čiastkových faktúr predávajúceho. 

4.3. 	Zhotoviteľ vyhotoví faktúru za vykonané dielo v lehote podľa § 73 ods. 1 písm. a) zákona č.  222/2004 Z. z. o dani z pridanej hodnoty v znení neskorších predpisov (ďalej len ,,zákon o DPH“) v dvoch vyhotoveniach a doručí ju v listinnej podobe na fakturačnú adresu: Úrad centrálnej logistiky Ministerstva obrany Slovenskej republiky, Námestie generála Viesta 2,  832 47 Bratislava. Povinnou prílohou jedného rovnopisu faktúry bude jeden rovnopis dodacieho listu a preberacieho zápisu vystaveného Zhotoviteľom a podpísaného oprávnenými osobami zmluvných strán, ktorý bude preukazovať riadne ukončenie diela alebo jeho časti  Zhotoviteľom a jeho prevzatie Objednávateľom. Faktúra musí obsahovať všetky náležitosti podľa § 74 ods. 1 zákona o DPH a bude doplnená o číslo  zmluvy a číslo dodacieho listu a preberacieho zápisu. Faktúru za vykonané dielo v kalendárnom roku je zhotoviteľ povinný doručiť najneskôr do 15. decembra príslušného kalendárneho roku.

4.4. 	Objednávateľ uhradí faktúru formou bezhotovostného platobného styku bez poskytnutia preddavku. Lehota splatnosti faktúry je tridsať (30) kalendárnych dní odo dňa jej doručenia na fakturačnú adresu Objednávateľa podľa bodu 4.3. zmluvy pri splnení podmienok uvedených v zmluve. Povinnosť Objednávateľa zaplatiť cenu za vykonané dielo alebo jeho časť sa bude považovať za splnenú v deň, keď bude z účtu Objednávateľa odpísaná príslušná suma v prospech účtu Zhotoviteľa uvedeného v  zmluve.

4.5. 	Objednávateľ je oprávnený namietať vecnú a formálnu správnosť a úplnosť faktúry alebo jej povinných príloh a vrátiť Zhotoviteľovi bez zaplatenia faktúru, ktorá je nesprávna a/alebo neúplná a/alebo obsahuje chyby v písaní a/alebo počítaní, a to najneskôr v posledný deň jej splatnosti. Oprávneným vrátením faktúry prestáva plynúť lehota jej splatnosti. Nová 30-dňová lehota splatnosti začína plynúť znova odo dňa doručenia novej, resp. opravenej faktúry Objednávateľovi.

Článok V.
Miesto, čas a spôsob plnenia
5.1. 	Miestom dodania ukončeného diela podľa zmluvy je Vojenský útvar 9994 Nemšová - Centrum zásob Nemšová, Slovenskej armády 52, 914 41 Nemšová (ďalej len „miesto plnenia“).
5.2. 	Zhotoviteľ je povinný odovzdať ukončené dielo v celom rozsahu do miesta plnenia najneskôr do 10. decembra 2026 a to po písomnom odsúhlasení vyhotovenej vzorky podľa bodu 5.12.tohto článku zmluvy. 
5.3.	Zhotoviteľ je povinný predložiť Objednávateľovi, a to bezodplatne: 
5.3.1.	vzorky diela v druhoch, množstvách, vo farebnom vyhotovení a podľa požiadaviek uvedených v bode 5.4 a 5.3  zmluvy, 
5.3.2.	certifikáty, záverečné protokoly a protokoly s jasne identifikovateľnými odkazmi na technické špecifikácie alebo technické normy vzťahujúce sa na vzorky diela predkladané podľa bodov 5.4 a 5.5 zmluvy, vydanými orgánmi kontroly kvality alebo určenými orgánmi s právomocou posudzovať zhodu (ďalej v  zmluve len „doklady o zhode“) vyhotovené v jazyku slovenskom alebo v jazyku českom; pokiaľ budú doklady vyhotovené i inom jazyku ako je jazyk slovenský alebo jazyk český, Zhotoviteľ predloží doklady o zhode spolu s ich úradným prekladom do jazyka slovenského.  
5.4. 	Zhotoviteľ predloží vzorky diela v nasledovných druhoch, množstvách, veľkostiach a farebnom vyhotovení: 
	P.č,
	Názov vzorky diela
	Farebná kombinácia
	Počet kusov
	Veľkosť

	1.
	Tričko s krátkymi rukávmi pre Vojenskú políciu
	čierne
	2
	L

	2.
	Tričko biele s krátkymi  krátkymi rukávmi pre Military Police
	biele
	2
	L


 
5.5.	 Všetky vzorky diela  predkladané podľa bodu 5.4.  zmluvy musia spĺňať nasledovné   požiadavky: 
a.)	ku každej vzorke diela musí byť pripojený návod na údržbu v slovenskom alebo českom jazyku a symboly údržby, 
b.)	vzorky diela musia byť označené akreditovanou skúšobňou, ktorá má príslušné technické prostriedky na posudzovanie splnenia požadovaných technických parametrov, predpisov a noriem priamo na vzorke diela s vyznačením čísla certifikátu (označenie nie na obale vzorky diela) z dôvodu zabezpečenia identity vzorky diela s predkladanými výsledkami skúšok a dokladmi o zhode. Ku každej vzorke musí byť priložený kupón z každého použitého úpletu a tkaniny, z ktorého sú vzorky vyrobené v rozmere minimálne 1 meter v plnej šírke od druhu a farby,
c.)	označenie vzorky diela akreditovanou skúšobňou podľa písm. b.) tohto bodu zmluvy musí byť pripevnené tak, aby ho nebolo možné bez porušenia zameniť,
d.)	vzorky diela musia byť v súlade s požiadavkami na technické, kvalitatívne, konštrukčné a materiálové parametre uvedené v Prílohe č. 1  zmluvy. 
5.6.	Zhotoviteľ predloží doklady o zhode na vzorky diela predkladané podľa bodu 5.4.  zmluvy vypracované akreditovanými skúšobňami, ktoré majú príslušné technické prostriedky na posudzovanie splnenia požadovaných technických parametrov, predpisov a noriem vyhotovené v slovenskom alebo v českom jazyku preukázateľne sa vzťahujúce k vzorkám diela predkladaným podľa bodu 5.4. zmluvy. Doklady o zhode na vzorky diela musia byť predložené s jasne identifikovanými odkazmi na technické špecifikácie alebo technické normy uvedené v Prílohe č. 1. 
5.7.	Miestom dodania vzoriek diela a dokladov o zhode je Vojenský útvar 9994 Nemšová – Centrum zásob Nemšová, Slovenskej armády 52, 914 41  Nemšová. 
5.8.	Zhotoviteľ vzorky diela a doklady o zhode doručí Objednávateľovi do miesta uvedenom v bode 5.7.  zmluvy najneskôr do 30 dní odo dňa nadobudnutia účinnosti  zmluvy.
5.9.	Prevzatie vzoriek diela bude potvrdené oprávnenou osobou Objednávateľa uvedenou v bode 5.12  tohto článku zmluvy na preberacom zápise, ktorý vyhotoví Zhotoviteľ s nasledovným minimálnym obsahom: 
­	zoznam vzoriek diela s uvedením názvu/označenia a množstva vzoriek diela, 
­	zoznam predkladaných dokladov o zhode s uvedením čísiel certifikátov, záverečných protokolov, protokolov alebo iných dokladov s uvedením  príslušného počtu listov, 
­	miesto a dátum prevzatia vzoriek diela  a dokladov o zhode. 
Preberací zápis podpíšu oprávnené osoby obidvoch zmluvných strán po prevzatí vzoriek diela a dokladov o zhode.
5.10.	Zhotoviteľ vyzve oprávnenú osobu objednávateľa na prevzatie vzoriek diela a dokladov o zhode, ktorou je pre účely  zmluvy v mieste predloženia vzoriek diela a dokladov o zhode veliteľ Vojenského útvaru 9994 Nemšová – Centrum zásob Nemšová , číslo telefónnej linky 0960 336 200, 0903 820 628, 0903 820 628 e-mail: vessp.ve4plog.41zz@mil.sk, alebo ním poverená osoba najmenej tri pracovné dni pred ich dodaním. Uvedená osoba vykoná prehliadku doručených vzoriek diela a dokladov o zhode v nasledovnom rozsahu: 
­	kontrolu množstva doručených vzoriek určených druhov diela podľa preberacieho zápisu,
­	kontrolu doručených dokladov o zhode podľa preberacieho zápisu.

5.11.	Objednávateľ posúdi predložené vzorky diela a doklady o zhode do 5 pracovných dní odo dňa ich doručenia podľa tohto článku zmluvy. Predmetom posúdenia bude posúdenie úplnosti predložených vzoriek diela a dokladov o zhode a posúdenie súladu predložených vzoriek diela a dokladov o zhode s konštrukčným vyhotovením, technickými parametrami, predpismi a normami uvedenými v Prílohe č. 1  zmluvy a splnenie ďalších podmienok uvedených v  zmluve.
5.12.	Oprávnenou osobou objednávateľa vo veci posúdenia vzoriek diela a dokladov o zhode podľa bodu 5.11. tohto článku zmluvy bude veliteľ Vojenského útvaru 9994 Nemšová – Centrum zásob Nemšová , číslo telefónnej linky 0960 336 200, 0903 820 628, 0903 820 628 e- mail: vessp.ve4plog.41zz@mil.sk alebo ním poverená osoba/osoby. Uvedená osoba o výsledku posúdenia predložených vzoriek diela a dokladov o zhode písomne informuje zhotoviteľa najneskôr do 10 pracovných dní odo dňa ich doručenia podľa tohto článku zmluvy.
5.13.	Dopravu ukončeného diela do miesta dodania je povinný zabezpečiť Zhotoviteľ na vlastné náklady a nebezpečenstvo tak, aby bola zabezpečená dostatočná ochrana pred jeho poškodením, stratou alebo znehodnotením až do momentu prevzatia ukončeného diela Objednávateľom v mieste plnenia. Za škodu spôsobenú porušením  povinnosti v plnej miere zodpovedá Zhotoviteľ.
5.14.	Za riadne vykonané dielo sa považuje dielo riadne ukončené a odovzdané zo strany Dodávateľa bez vád a nedorobkov, s kompletnou dokumentáciou v požadovanom množstve, akosti a vo vyhotovení v súlade s podmienkami zmluvy a jej Prílohou č. 1 a Prílohou č. 2, a to v dohodnutom mieste plnenia v zmysle  zmluvy. 
5.15.	Odovzdanie ukončeného diela je možné výhradne v pracovné dni v čase od 06:00 hod. do 14:00 hod.
5.16. 	Zhotoviteľ vyzve oprávnenú osobu Objednávateľa, ktorým je len pre účely zmluvy v mieste plnenia – Veliteľ Vojenského útvaru 9994 Nemšová tel.: 0960 336  200, mobil: 0903/820 628, č. faxu: 0960 336 510, e-mail: vessp.ve4plog.41zz@mil.sk, alebo ním poverená osoba, najmenej päť (5) pracovných dní vopred na prevzatie ukončeného diela v mieste jeho odovzdania v čase, keď bude dielo k dispozícií na prevzatie oprávnenou osobou Objednávateľa. Objednávateľ je povinný pri preberaní diela vykonať v mieste plnenia prehliadku diela. Objednávateľ je oprávnený odmietnuť prevzatie diela, na ktorom zistí pri prehliadke zjavné vady (napr. chýbajúce množstvo podľa dodacieho listu, poškodené dielo, dielo nevyhovujúce podmienkam  zmluvy) a túto skutočnosť zapíše do dodacieho listu a preberacieho zápisu. 
5.17.	Odovzdanie a prevzatie ukončeného diela v mieste plnenia sa potvrdí podpismi oprávnených osôb obidvoch zmluvných strán na dodacom liste a preberacom zápise, ktorý vyhotoví Zhotoviteľ. Podmienkou prevzatia ukončeného diela Objednávateľom je splnenie všetkých záväzkov Zhotoviteľa uvedených v   zmluve. Dodací list a preberací zápis, obsahujú minimálne nasledovné údaje: identifikačné údaje zmluvných strán; číslo zmluvy, na základe ktorej je dielo vykonávané; druh a množstvo vykonávaného diela; jednotkové ceny diela; základ dane v eurách pri uplatnení príslušnej sadzby dane (ak zhotoviteľ bude platiteľom DPH); uplatnenú sadzbu DPH uvedenú v percentách (ak zhotoviteľ bude platiteľom DPH); výšku DPH spolu v eurách (ak zhotoviteľ bude platiteľom DPH); celkovú cenu tovaru v eurách;, miesto odovzdania a prevzatia ukončeného diela; meno a priezvisko osôb zmluvných strán potvrdzujúcich odovzdanie a prevzatie ukončeného diela a dátum odovzdania a prevzatia ukončeného diela. 
5.18. 	Objednávateľ je povinný za účelom odovzdania ukončeného diela zabezpečiť vstup vozidiel a pracovníkov Zhotoviteľa do miesta plnenia a Zhotoviteľ sa zaväzuje dodržiavať režim pracoviska stanovený Objednávateľom, s ktorým oboznámi svojich zamestnancov/pracovníkov. Táto povinnosť sa týka predovšetkým režimu vstupu do objektov, dodržiavania bezpečnostných opatrení pri pohybe a prácach vo vojenskom objekte v stanovenej dobe a pod. Zhotoviteľ je povinný strpieť obmedzenia vyplývajúce z ochrany utajovaných skutočností, ktoré stanoví Objednávateľ. O povolení vstupu do priestorov Zhotoviteľa rozhoduje na základe žiadosti Zhotoviteľa doručenej Objednávateľovi najneskôr 48 hodín pred plánovaným dodaním ukončeného diela do miesta plnenia zodpovedná osoba Objednávateľa. V žiadosti, predloženej Zhotoviteľom, bude uvedené meno, priezvisko, dátum a rok narodenia a číslo dokladu totožnosti osoby, ktorá žiada o povolenie vstupu (v prípade žiadosti o vjazd motorového vozidla sa v žiadosti uvedie typ, EČV a farba vozidla). Objednávateľ si vyhradzuje právo zamietnuť žiadosť Zhotoviteľa o povolenie vstupu osôb, resp. motorových vozidiel, do priestorov Objednávateľa, a to aj bez uvedenia dôvodu. Zhotoviteľ poučí svojich zamestnancov/pracovníkov o tom, že poskytol predmetné osobné údaje Objednávateľovi za účelom plnenia  zmluvy. Objednávateľ sa zaväzuje osobné údaje poskytnuté Zhotoviteľom náležite chrániť a spracúvať výlučne len za účelom uvedeným v tomto bode zmluvy a v súlade s Nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Zhotoviteľ je zodpovedný za škody spôsobené na majetku Slovenskej republiky v správe Objednávateľa pri výkone práv a povinností vyplývajúcich mu zo zmluvy.
5.19.    	Objednávateľ si vyhradzuje právo počas platnosti a účinnosti zmluvy preverovať kvalitu vykonaného diela na základe náhodného výberu vzoriek z každého druhu odovzdaného diela, ktoré nechá posúdiť orgánom kontroly kvality alebo orgánom s právomocou posudzovať zhodu v ktorejkoľvek členskom štáte Európskej únie podľa vlastného uváženia (ďalej len „akreditovaná skúšobňa“), ktorý má príslušné technické prostriedky na posudzovanie splnenia požadovaných technických parametrov, predpisov a noriem. Zhotoviteľ uhradí všetky náklady a poplatky akreditovanej skúšobne za vykonanie posúdenia zhody. V prípade, ak z certifikátov, záverečných protokolov, protokolov alebo iných potvrdení s jasne identifikovanými odkazmi na technické špecifikácie a technické normy vzťahujúce sa na vzorky vyhotoveného diela vydanými akreditovanou skúšobňou nebude potvrdená zhoda vzorky s požadovanými technickými parametrami, predpismi a normami uvedenými v Prílohe č. 1 zmluvy, má Objednávateľ právo: 
5.19.1.	vrátiť odovzdané dielo v celom rozsahu Zhotoviteľovi na jeho náklady, 
5.19.2. 	odstúpiť od zmluvy, 
5.19.3. 	požadovať od Zhotoviteľa náhradu škody presahujúcu zmluvnú pokutu.

Článok VI.
Podmienky vykonávania diela
6.1.	Zhotoviteľ sa zaväzuje vykonať dielo špecifikované v Prílohe č. 1 zmluvy na svoje náklady a na svoje nebezpečenstvo v súlade s ustanoveniami  zmluvy, v súlade so všeobecne záväznými právnymi predpismi platnými na území SR, podľa ktorých sa vykonávanie diela podľa tejto zmluvy spravuje, a podľa pokynov Objednávateľa, v súlade so záujmami Objednávateľa, ktoré sú mu známe alebo ktoré mu vzhľadom na okolnosti pri vynaložení odbornej starostlivosti mali byť známe, resp. ktoré mal Zhotoviteľ poznať v súlade s príslušnými všeobecne záväznými právnymi predpismi platnými na území SR.
6.2.	Zhotoviteľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné vykonanie diela, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Zhotoviteľovi.
6.3.	Zhotoviteľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Zhotoviteľ nemôže včas zabezpečiť súhlas Objednávateľa. V takom prípade je Zhotoviteľ povinný bez zbytočného odkladu informovať Objednávateľa o týchto skutočnostiach.



[bookmark: _Hlk207103153]Článok VII.
Kvalita diela, zodpovednosť za škodu a vady
7.1.	Zhotoviteľ sa zaväzuje, že dielo vykoná na najvyššej odbornej úrovni podľa podmienok stanovených v zmluve a v súlade s príslušnými platnými právnymi predpismi Slovenskej republiky. Zhotoviteľ je povinný zabezpečiť vykonávanie diela pracovníkmi, ktorí sú na takéto úkony odborne spôsobilí.
7.2.	Zhotoviteľ je povinný odovzdať ukončené dielo v množstve, druhu, akosti a vyhotovení podľa zmluvy, spôsobilé na použitie na obvyklý účel. Za obvyklý účel sa pre účely zmluvy považuje výkon všetkých činností ozbrojených síl Slovenskej republiky, vojenskej polície a ostatných zložiek v pôsobnosti Objednávateľa. Odovzdané dielo musí byť zhotovené podľa technickej špecifikácie a technických požiadaviek podľa  zmluvy.
7.3. 	Ak Zhotoviteľ poruší povinnosti uvedené v bodoch 7.1. a 7.2. tohto článku zmluvy, alebo poruší povinnosť ustanovenú v § 420 ods. 4 Obchodného zákonníka, má dielo vady.
7.4. 	Zhotoviteľ zodpovedá za vady, ktoré má ukončené dielo v čase jeho odovzdania a za vady, ktoré sa vyskytnú po jeho prevzatí počas plynutia záručnej doby. Zhotoviteľ poskytuje záruku za akosť vykonaného diela v trvaní dvadsaťštyri (24) mesiacov. Záručná doba začne plynúť odo dňa prevzatia diela Objednávateľom v mieste plnenia na základe potvrdeného dodacieho listu a preberacieho zápisu. Zhotoviteľ zodpovedá za to, že vykonané dielo bude mať po celú záručnú dobu vlastnosti dohodnuté v  zmluve a bude ho možné používať na obvyklý účel. Záruka za akosť sa nebude vzťahovať na bežné opotrebenie diela a vady vzniknuté nesprávnym používaním, nesprávnym skladovaním (skladovanie v podmienkach za pôsobenia priameho slnečného žiarenia, mrazu, vlhka) alebo poškodením preukázateľne spôsobeným Objednávateľom. Zmluvné strany vylučujú aplikáciu § 562 Obchodného zákonníka pre uplatnenie zodpovednosti za vady, na ktoré sa vzťahuje záruka za akosť. Zmluvné strany sa dohodli, že Objednávateľ je povinný písomne oznámiť vady diela (ďalej len „reklamácia“), na ktoré sa vzťahuje záruka za akosť, najneskôr do uplynutia dohodnutej záručnej doby. Záručná doba nebude plynúť po dobu, po ktorú Objednávateľ nemôže užívať dielo pre jeho vady, za ktoré zodpovedá Zhotoviteľ. Plynutie záručnej doby sa preruší dňom doručenia reklamácie Zhotoviteľovi. Záručná doba začne plynúť znova dňom prevzatia diela po odstránení vád, ak je možné zistené vady diela odstrániť, alebo v prípade, ak nie je možné vady diela odstrániť, doručením nového diela Objednávateľom v mieste plnenia. 
7.5. 	Zodpovednosť za vady, na ktoré sa nevzťahuje záruka za akosť (napr. chýbajúce množstvo v rozpore s dodacím listom, poškodené dielo) sa riadi príslušnými ustanoveniami Obchodného zákonníka. Objednávateľ je povinný písomne reklamovať vady bez zbytočného odkladu po ich zistení alebo po tom, čo sa vady mohli zistiť pri vynaložení odbornej starostlivosti pri prehliadke (zjavné vady), najneskôr však do dvoch (2) rokov od doby odovzdania diela (skryté vady).
7.6.	Nároky Objednávateľa z vád vykonaného diela sa spravujú režimom podľa § 564 Obchodného zákonníka.
7.7.	Voľbu nároku z vád diela uvedie Objednávateľ v reklamácii, alebo oznámi písomne (doručené poštou alebo e-mailom) Zhotoviteľovi bez zbytočného odkladu po odoslaní reklamácie. Ak Objednávateľ zistí vady zhotoveného diela pri jeho preberaní, je oprávnený reklamovať vady zhotoveného diela v lehote dohodnutej v  zmluve a zároveň je oprávnený nezaplatiť cenu za dielo v rozsahu vadného plnenia. Objednávateľ zaplatí cenu za dielo na základe novej faktúry doručenej po odstránení vád, k Objednávateľ nevyužije právo odstúpiť od zmluvy. 
7.8.	Povinné náležitosti reklamácie: 
a) identifikácia Zhotoviteľa a Objednávateľa, 
b) číslo zmluvy,
c) číslo dodacieho listu,
d) identifikácia vykonaného diela,
e) opis vady, druh a rozsah vadného plnenia, 
f) spôsob odstránenia vady,
g) miesto a dátum plnenia, 
h) podpis oprávnenej osoby Objednávateľa. 

[bookmark: _Hlk207714278]Ak bude reklamácia neúplná, Zhotoviteľ písomne vyzve Objednávateľa na jej doplnenie, pričom lehota na doplnenie náležitostí nesmie byť kratšia ako päť (5) pracovných dní. Zhotoviteľ je povinný vybaviť riadne uplatnenú reklamáciu (vrátane odstránenia vád) v čo najkratšom možnom čase, najneskôr však do pätnásť (15) pracovných dní odo dňa doručenia reklamácie. Reklamáciu je možné odoslať poštou v listinnej podobe alebo v elektronickej podobe e-mailom na adresu ..................... (adresu doplní uchádzač predkladajúci ponuku). O termíne a spôsobe vyriešenia reklamácie Zhotoviteľ bez zbytočného odkladu písomne informuje Objednávateľa.

7.9. 	Náklady na odstránenie vád diela, ako aj preukázateľné náklady Objednávateľa súvisiace s uplatnením nárokov z vád diela znáša Zhotoviteľ. 
7.10.	Zhotoviteľ zodpovedá za škodu spôsobenú porušením svojich povinností podľa zmluvy v zmysle všeobecných ustanovení Obchodného zákonníka o náhrade škody.
7.11.	Zhotoviteľ znáša nebezpečenstvo škody na zhotovenom diele a zostáva jeho vlastníkom až do momentu jeho prevzatia Objednávateľom v mieste plnenia na základe dodacieho listu a preberacieho zápisu potvrdenom podpismi oprávnených osôb obidvoch zmluvných strán, v súlade s bodom 5.17. zmluvy. Prevzatím diela Objednávateľom v mieste plnenia sa na Objednávateľa prevádza vlastnícke právo k dielu a zároveň naňho prechádza nebezpečenstvo škody na prevzatom diele.  
 
Článok VIII.
Kodifikácia 
8.1. 		Zhotoviteľ sa zaväzuje, že dodá návrh kodifikačných údajov na predmet plnenia uvedený v prílohách zmluvy v súlade so STANAG 4177, podľa § 13 zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov (ďalej len „zákon č. 11/2004 Z. z.“) a vyhlášky Ministerstva obrany Slovenskej republiky č. 476/2011 Z. z., ktorou sa ustanovujú podrobnosti o metodike spracúvania návrhu kodifikačných údajov, o programovom vybavení na spracúvanie návrhov kodifikačných údajov, o návrhu kodifikačných údajov a o povinnostiach dodávateľa produktu v znení neskorších predpisov na vlastné náklady podľa príslušných právnych a technických noriem, najneskôr do termínu odovzdania diela podľa zmluvy.
8.2.  		Zhotoviteľ spracuje návrh kodifikačných údajov v súlade s Metodickým pokynom  na spracovanie návrhu kodifikačných údajov o produkte v aplikácii MCC WEB uvedeným na webovom sídle www.uosksok.sk v časti Odbor kodifikácie.
8.3. 		Zhotoviteľ môže o spracovanie návrhu kodifikačných údajov požiadať agentúru pre kodifikáciu podľa § 11 zákona č. 11/2004 Z. z. Zoznam agentúr pre kodifikáciu je uvedený na webovom sídle www.uosksok.sk v časti Odbor kodifikácie.
8.4. 		Dodanie návrhu kodifikačných údajov je splnené potvrdením dodacieho listu Úradom pre obrannú štandardizáciu, kodifikáciu a štátne overovanie kvality, P. O. BOX 61, Martina Rázusa 7, 911 01 Trenčín, Slovenská republika (ďalej len ,,úrad“). Zhotoviteľ po potvrdení dodacieho listu oznámi túto skutočnosť na adresu uvedenú v  zmluve.
8.5. 		Identifikačné údaje o osobách oprávnených konať za zhotoviteľa vo veciach kodifikácie, vrátane kontaktných údajov s uvedením čísla telefónu a e-mailovej adresy budú uvedené v zmluve.

Článok IX.
Sankcie
9.1. 	V prípade, ak Zhotoviteľ poruší povinnosť vykonať dielo riadne a včas podľa podmienok zmluvy, je povinný zaplatiť Objednávateľovi zmluvnú pokutu za prvý deň omeškania vo výške 1 % z celkovej ceny za vykonanie diela (viď bod 4.1. zmluvy) a následne vo výške 0,05 % z celkovej ceny za vykonanie diela za každý ďalší aj len začatý deň omeškania. Ak dôjde k omeškaniu Zhotoviteľa s vykonaním diela z dôvodu pôsobenia okolností vylučujúcich zodpovednosť (§ 374 Obchodného zákonníka) s tým, že účinky okolností vylučujúcich zodpovednosť za omeškanie Zhotoviteľa s vykonaním diela sú obmedzené iba po dobu ich trvania. Po dobu trvania okolností vylučujúcich zodpovednosť Objednávateľ neuplatní voči Zhotoviteľovi zmluvnú pokutu.
9.2. 	V prípade, ak Zhotoviteľ poruší povinnosť odovzdať vzorky diela a doklady o zhode riadne a včas podľa podmienok zmluvy, zaplatí Objednávateľovi zmluvnú pokutu vo výške 20,- EUR, a to za každý ďalší aj začatý deň omeškania.
9.3.	V prípade, ak Zhotoviteľ poruší povinnosť vybaviť uplatnenú reklamáciu v dohodnutej dobe, je povinný zaplatiť Objednávateľovi zmluvnú pokutu vo výške 0,03 % z ceny vadného plnenia, a to za každý aj začatý deň omeškania, minimálne však vo výške 100,- EUR (slovom: sto eur). 
9.4. 	V prípade, ak Zhotoviteľ nedodá návrh kodifikačných údajov o diele podľa článku VIII. zmluvy, zaplatí Objednávateľovi zmluvnú pokutu vo výške 0,03 % z ceny za vykonanie diela, ktorého sa kodifikácia týka, a to za každý aj začatý deň omeškania, minimálne však vo výške 100,- EUR (slovom: sto eur).  
9.5. 	 V prípade, ak Zhotoviteľ odmietne vykonať skúšky v certifikovanej skúšobni podľa bodu 5.19. zmluvy, zaplatí Objednávateľovi zmluvnú pokutu vo výške 0,05 % z ceny za vykonanie diela, a to za každý aj začatý deň omeškania, minimálne však vo výške 100,- EUR (slovom: sto eur). 
9.6.	V prípade, ak z vykonanej skúšky podľa bodu 5.19. zmluvy certifikátmi, záverečnými protokolmi, protokolmi alebo inými potvrdeniami s jasne identifikovanými odkazmi na technické špecifikácie a technické normy vzťahujúce sa na vzorky vyhotoveného diela vydanými orgánom kontroly kvality alebo orgánom s právomocou posudzovať zhodu nebude potvrdená zhoda vzorky s požadovanými technickými parametrami, predpismi a normami uvedenými v Prílohe č. 1 zmluvy, je Zhotoviteľ povinný zaplatiť Objednávateľovi zmluvnú pokutu vo výške 50% z ceny za vykonanie diela podľa zmluvy.
9.7.	V prípade, ak sa Objednávateľ dostane do omeškania s úhradou ceny za vykonanie diela podľa príslušnej faktúry Zhotoviteľa, je Zhotoviteľ oprávnený si od Objednávateľa nárokovať zaplatenie úroku z omeškania podľa § 369 ods. 2 Obchodného zákonníka.
9.8.	Dohodnuté sankcie zaplatí povinná zmluvná strana strane oprávnenej do tridsiatich (30) dní odo dňa doručenia písomnej výzvy na ich zaplatenie. Základom pre výpočet sankcií sú ceny s DPH (ak je povinná zmluvná strana platiteľom DPH).
9.9. 	Dohodnuté sankcie zaplatí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Zmluvné pokuty a úroky z omeškania vyplývajúce z porušení zmluvných povinností nemajú vplyv na výšku nároku na náhradu škody spôsobenej porušením zmluvnej povinnosti druhou zmluvnou stranou.
9.10.	Zaplatenie zmluvnej pokuty nezbavuje Zhotoviteľa povinnosti vykonať dielo podľa zmluvy.

Článok X.
Predčasné ukončenie zmluvy
10.1.    	Pred uplynutím dohodnutej doby, na ktorú je zmluva uzatvorená, je možné zmluvu predčasne ukončiť:
a) kedykoľvek písomnou dohodou zmluvných strán,
b) písomným odstúpením od zmluvy jednou zo zmluvných strán pre prípad podstatného porušenia tejto zmluvy druhou zmluvnou stranou podľa bodu 10.4. nižšie, písomným odstúpením v súlade s ustanoveniami Obchodného zákonníka a v prípade Objednávateľa aj v súlade s § 19 zákona o verejnom obstarávaní a súlade s § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
c) písomnou výpoveďou zo strany Objednávateľa.
10.2.    	Objednávateľ môže zmluvu vypovedať aj bez uvedenia dôvodu s  výpovednou lehotou jeden (1) mesiac, ktorá začne plynúť prvým dňom mesiaca nasledujúceho po miesiaci, v ktorom bola výpoveď doručená druhej zmluvnej strane. Zmluvné strany sa zaväzujú vysporiadať si vzájomné práva a záväzky k poslednému dňu výpovednej lehoty.

10.3.       	Odstúpenie od zmluvy musí byť druhej zmluvnej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od zmluvy odstupuje. Odstúpenie od zmluvy je účinné dňom, kedy bolo písomné oznámenie o odstúpení od zmluvy doručené druhej zmluvnej strane.

10.4.     Zmluvné strany sa dohodli, že za podstatné porušenie zmluvy (§ 345 ods. 2 Obchodného zákonníka) sa považuje: 

a) 	porušenie povinnosti Zhotoviteľa vykonať dielo riadne a/alebo včas za podmienok stanovených v  zmluve,
b) 	neodstránenie vád diela Zhotoviteľom v lehote dohodnutej na vybavenie reklamácie, 
c) 	opakovaná reklamácia diela podľa zmluvy, 
d) 	odmietnutie Zhotoviteľa vykonať a uhradiť skúšky v certifikovanej skúšobni podľa bodu 5.19. zmluvy,
e) 		závažný nález zo skúšky vykonanej v certifikovanej skúšobni podľa bodu 5.19. tejto zmluvy,
f) 	preverovaním kvality podľa bodu 5.19. zmluvy nebude potvrdená zhoda vzorky s požadovanými technickými parametrami, predpismi a normami uvedeným v Prílohe č. 1 zmluvy,
g)	využitie subdodávateľov v rozpore s bodom 11.4.  zmluvy, 
h)	opakované porušovanie akýchkoľvek povinností Zhotoviteľa vyplývajúcich zo zmluvy, napriek písomnému upozorneniu Objednávateľa,
i)	omeškanie s odovzdaním vzoriek tovaru o viac ako päť (5) dní.

Článok XI.
Subdodávatelia
11.1.	Údaje o subdodávateľoch Zhotoviteľa a údaje o osobe oprávnenej konať za Zhotoviteľa v rozsahu meno a priezvisko, adresa pobytu, dátum narodenia, predmet subdodávky a podiel subdodávky na zákazke sú uvedené v Prílohe č. 3  zmluvy. Ak v Prílohe č. 3 tejto zmluvy nie sú uvedené žiadne údaje o subdodávateľoch, znamená to, že Zhotoviteľ nemá subdodávateľov.
11.2.   	Pre účely tejto zmluvy sa subdodávateľom rozumie taký hospodársky subjekt, ktorý uzavrel alebo uzavrie so Zhotoviteľom písomnú odplatnú zmluvu na plnenie určitej časti zákazky, a teda za subdodávateľa je považovaný ten, kto sa priamo bude podieľať na plnení tejto zmluvy.
11.3. Zhotoviteľ je povinný bez zbytočného odkladu oznámiť Objednávateľovi akúkoľvek zmenu údajov uvedených v bode 11.4. tohto článku zmluvy u subdodávateľov uvedených v Prílohe č. 3 tejto zmluvy. 
11.4. V prípade zmeny subdodávateľa počas trvania zmluvy, pričom za zmenu subdodávateľa sa považuje aj pribratie nového subdodávateľa, je Zhotoviteľ povinný písomne oznámiť Objednávateľovi každú zmenu subdodávateľa, a to najneskôr desať (10) pracovných dní pred dňom, kedy má zmena subdodávateľa nastať a predložiť Objednávateľovi nasledovné údaje:
a) podiel zákazky (hodnota subdodávky v EUR bez DPH alebo v %), ktorý má v úmysle zadať navrhovanému subdodávateľovi,
b) predmet subdodávky,
c) informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
d) údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
e) v prípade, ak navrhovaný subdodávateľ má povinnosť zapisovať sa do registra partnerov verejného sektora podľa zákona o registri partnerov verejného sektora, informáciu o skutočnosti, že navrhovaný subdodávateľ je zapísaný do registra partnerov verejného sektora podľa zákona o registri partnerov verejného sektora. 
11.5. Zmena subdodávateľa podľa bodu 11.4. tohto článku zmluvy je možná iba na základe písomného súhlasu Objednávateľa. Informáciu o akceptovaní/neakceptovaní zmeny subdodávateľa zašle Objednávateľ Zhotoviteľovi do siedmich (7) pracovných dní odo dňa doručenia žiadosti o zmenu subdodávateľa.
11.6. Zmluvné strany sa dohodli, že do tejto zmluvy budú formou dodatku doplnené údaje o všetkých tých subdodávateľoch, ktorých Zhotoviteľ akceptoval pri zmene subdodávateľa, alebo po akceptovaní nových subdodávateľov v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
11.7. Zhotoviteľ zodpovedá za plnenie tejto zmluvy subdodávateľom tak, ako keby plnenie realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

Článok XII.
Doručovanie
12.1. 	Zmluvné strany sa zaväzujú vzájomne spolupracovať a poskytovať si všetky informácie potrebné pre riadne plnenie svojich záväzkov. Zmluvné strany sú povinné informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie zmluvy.

12.2.	Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka sa považuje takisto deň,

1. v ktorý  sa dostala do dispozičnej sféry adresáta (t. j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať) alebo
1. v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá znamená nedoručiteľnosť zásielky.
12.3. 	V prípade e-mailovej komunikácie sa považuje písomnosť za doručenú v deň úspešného odoslania e-mailovej správy na určenú e-mailovú adresu, aj keď sa adresát s obsahom e-mailovej správy neoboznámil. Zmluvné strany sú povinné za účelom elektronického doručovania písomností ako aj ďalšej elektronickej komunikácie nastaviť v kontaktných e-mailových adresách automatické generovanie potvrdenia o doručení správy. Uvedené potvrdenie nemá vplyv na dohodnutý okamih doručenia. 
12.4. 	Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. Ak Objednávateľ alebo Zhotoviteľ v stanovenej lehote druhú zmluvnú stranu o zmene neinformuje, považuje sa doručenie písomností za riadne vykonané na poslednú známu adresu.

Článok XIII.
Okolnosti vylučujúce zodpovednosť
13.1. 	Zmluvné strany sa dohodli, že za okolnosti vylučujúce zodpovednosť sa považujú mimoriadne, nepredvídateľné, neodvrátiteľné a objektívne neovplyvniteľné udalosti, ktoré vznikli po uzatvorení zmluvy a ktoré bránia dočasne alebo trvalo riadnemu plneniu povinností podľa  zmluvy, pričom nebolo možné im zabrániť ani pri vynaložení odbornej starostlivosti. Za okolnosti vylučujúce zodpovednosť sa považujú najmä vojna, ozbrojený konflikt, teroristický útok, živelné pohromy (napr. povodne, požiare, zemetrasenia), epidémie alebo pandémie, výnimočný alebo núdzový stav vyhlásený orgánmi štátnej správy.

13.2. 	Za okolnosti vylučujúce zodpovednosť sa nepovažujú nedostatok pracovnej sily, materiálu, oneskorenie zo strany subdodávateľov, technické poruchy, štrajky, logistické obmedzenia, zmeny v ekonomickej situácii Zhotoviteľa, nepriaznivé počasie typické pre ročné obdobie, ani iné okolnosti, ktoré sú pre Zhotoviteľa predvídateľné alebo ich mohol odvrátiť.

13.3. 	Zmluvná strana, ktorá sa bude odvolávať na okolnosť vylučujúcu zodpovednosť, je povinná bezodkladne, najneskôr však do piatich (5) kalendárnych dní od vzniku takejto udalosti, písomne oznámiť druhej strane vznik a predpokladaný rozsah jej vplyvu na plnenie zmluvy. Oznámenie musí obsahovať presný opis udalostí, dôkazy o jej vzniku a vplyve a odhad trvania jej účinkov na schopnosť plniť záväzky podľa zmluvy. V prípade, ak dotknutá strana túto povinnosť v uvedenej lehote nesplní, stráca právo odvolávať sa na okolnosť vylučujúcu zodpovednosť ako dôvod na zmenu alebo odklad plnenia podľa tejto zmluvy.

13.4. 	Počas trvania okolností vylučujúcich zodpovednosť je plnenie záväzkov dotknutej strany pozastavené v rozsahu, v akom je objektívne nemožné tieto záväzky plniť. Lehota na splnenie záväzkov sa môže predĺžiť len o primeraný čas, pokiaľ s tým Objednávateľ výslovne písomne súhlasí.

13.5.	Pokiaľ okolnosti vylučujúce zodpovednosť trvajú nepretržite dlhšie ako tridsať (30) kalendárnych dní, má Objednávateľ právo od zmluvy odstúpiť s okamžitou účinnosťou, a to bez akejkoľvek zodpovednosti za škodu, náhradu ušlého zisku alebo inú kompenzáciu v prospech Zhotoviteľa.

13.6. 	Uplatnenie okolností vylučujúcich zodpovednosť nezakladá Zhotoviteľovi nárok na zmenu ceny za dielo alebo predĺženie zmluvných lehôt bez súhlasu Objednávateľa alebo náhradu akýchkoľvek nákladov alebo škody. 

Článok XIV.
Nadobudnutie vlastníckeho práva a nebezpečenstvo škody
14.1.	Zhotoviteľ nesie nebezpečenstvo škody na diele a zostane vlastníkom diela až do momentu jeho prevzatia Objednávateľom v mieste dodania na základe dodacieho listu a preberacieho zápisu. Odovzdanie a prevzatie diela v mieste dodania potvrdia podpismi zmluvné strany v súlade s bodom 5.17. zmluvy. Prevzatím diela Objednávateľom v mieste dodania v súlade s podmienkami zmluvy prechádza nebezpečenstvo škody na prevzatom diele na Objednávateľa. Prevzatím diela Objednávateľom prechádza na neho vlastnícke právo k dielu.
       Článok XV.
Záverečné ustanovenia
15.1. 	Zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov.

  15.2.	Zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
15.3.   	Zmeny v  zmluve je možné vykonať len v súlade s § 18 zákona o verejnom obstarávaní. Jednotlivé ustanovenia zmluvy môžu byť menené, doplňované a rušené iba po predchádzajúcej dohode zmluvných strán, formou písomných, očíslovaných dodatkov k  zmluve, podpísaných oprávnenými zástupcami obidvoch zmluvných strán. Všetky zmeny zmluvy uvedené v dodatkoch budú tvoriť jej neoddeliteľnú súčasť. 
15.4. Zmluvné strany sa dohodli, že zmeny kontaktných údajov ako sú adresa sídla alebo miesta podnikania, IBAN zmluvných strán, názov/obchodné meno zmluvných strán alebo ich organizačných zložiek a zmena oprávnených osôb zmluvných strán a ich kontaktných údajov, nie sú zmenami podliehajúcimi súhlasu zmluvných strán. Zmluvná strana zmenu týchto kontaktných údajov bez zbytočného odkladu oznámi druhej zmluvnej strane jednostranným písomným  oznámením, podpísaným oprávneným zástupcom, a to na kontaktné adresy uvedené v zmluve.

15.5. Právne vzťahy založené zmluvou sa riadia právnym poriadkom Slovenskej republiky. Otázky zmluvou zvlášť neupravené sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi Slovenskej republiky. Zmluvné strany sa dohodli, že prípadné spory vyplývajúce z plnenia zmluvy budú riešiť najprv vzájomnou dohodou. 
15.6. Zmluvné strany zhodne vyhlasujú, že zmluva bola uzatvorená slobodne a vážne po vzájomnej dohode. Zmluvné strany vyhlasujú, že ich spôsobilosť a voľnosť uzatvoriť zmluvu, ako aj spôsobilosť k súvisiacim právnym úkonom nie je žiadnym spôsobom obmedzená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak bezvýhradného súhlasu a vôle plniť záväzky z nej vyplývajúce ju vlastnoručne podpisujú.
15.7. Zmluva je vyhotovená v štyroch (4) rovnopisoch s platnosťou originálu, jeden (1) rovnopis dostane Zhotoviteľ a tri (3) rovnopisy dostane Objednávateľ.
15.8. Neoddeliteľnou súčasťou zmluvy sú prílohy:
Príloha č. 1: Technická špecifikácia a opis diela podľa predmetu zákazky	
Príloha č. 2: Množstvo, cenová špecifikácia a veľkostný sortiment 
Príloha č. 3: Údaje o subdodávateľoch 

	V xxxxxxxxxxxx dňa .....................		V xxxxxxxxxxxx dňa: .....................



	Za Zhotoviteľa:		             Za Objednávateľa:

		                                     Príloha č. 1 k Zmluve o dielo č. 202x/

Technická špecifikácia a opis diela podľa predmetu zákazky

Predmetom tejto zmluvy je vykonanie diela pre potreby Ministerstva obrany Slovenskej republiky a Ozbrojených síl Slovenskej republiky, ktorými sa rozumie ušitie odevov podľa nasledujúceho výkazu jednotlivých položiek sortimentu predmetu zmluvy: 
	P.č.
	Názov tovaru
	Počet ks

	1.
	Tričko čierne s krátkymi rukávmi pre Vojenskú políciu
	1 949

	2.
	Tričko biele s krátkymi rukávmi pre Military Police
	  350



[bookmark: _Hlk236200050][bookmark: _Hlk234920473][bookmark: _Hlk234921306][bookmark: _Hlk237506184]Tričko je vo farbe čiernej ,,PANTONE 19-0303 TPX odchýlka farby je do stupňa 4 sivej stupnice“ resp.  bielej ,,PANTONE 11-0602 TCX Snow White“ a je vyrobené pletiarskou technológiou v jednolícnej hladkej väzbe s elastanom. Tento úplet je vytvorený striedavým vpletaním bavlnených priadzí zákrutov „S“ a „Z“, pričom elastan je vkladaný do každého systému pletiarenského stroja. Zároveň je modifikovaný antibakteriálnou úpravou a má zloženie 95% bavlna/ 5% elastan. Tričko je s okrúhlym výstrihom a krátkymi hlavicovými rukávmi.  Ramená sú spevnené vložením konštrukčnej stuhy do ramenného šva. Na prednom dieli sú našité suché zipsy na hodnostné označenie a menovku a tiež technológiou flex nanesený svetlosivý , resp. čierny  retroreflexný nápis VOJENSKÁ POLÍCIA resp. MILITARY POLICE. Svetlosivé nápisy sú na čiernom základnom materiáli a čierne na bielom. Špecifikácia je uvedená nižšie. Krátke hlavicové  rukávy sú ukončené pružnými lemami  širokými 3 cm ± 0,2 cm. Spodný okraj trička je podohnutý na šírku 2 cm ± 0,2 cm a prešitý na dvojihlovom stroji so spodom krycím stehom. V priekrčníku je všitý dvojitý pružný lem  široký 1,5 cm ± 0,2 cm. Priekrčník je oštepovaný 2-ihlovým strojom so spodom krycím stehom. Úplet na pružné lemy a priekrčník sú zhotovené v obojlícnej rebrovej väzbe rib 1:1 zloženia bavlna/elastan, 95%/5%. Etiketa je našitá v ľavom kraji z vnútornej strany cca 12 cm od spodného okraja na šve, kde sa spája predný a zadný diel trička. V strede priekrčníka zadného dielu je našitá malá etiketa s označením veľkosti v rozmere cca 12 x 12 mm. Na ľavom rukáve tričiek vo vzdialenosti 10 cm ±3mm od vrcholu hlavice rukáva je našitý suchý zips LOOP na nalepenie štátnej vlajky Slovenskej republiky o rozmeroch 7 x 5 cm ± 0,2 cm vo farebnom prevedení vo farbe trička. Súčasťou dodávky je ku každému tričku pridaná štátna vlajka so suchým zipsom HOOK na zadnej strane a vlajka je vo farebnom vyhotovení bielo, modro, červená so štátnym znakom -  špecifikácia nižšie.
[bookmark: _Hlk234920127]Predný diel trička: Označenie príslušnosti je v dvoch riadkoch a je vyjadrené nápisom VOJENSKÁ resp. MILITARY v prvom riadku, POLÍCIA resp. POLICE v druhom riadku. Na tričkách je svetlosivý resp. čierny retroreflexný nápis VOJENSKÁ POLÍCIA resp. MILITARY POLICE nanesený technológiou flex. Nápis je umiestnený na pravej strane trička. Celková šírka slova VOJENSKÁ resp. MILITARY je cca 8,5 cm, výška je cca 1,1 cm a hrúbka písmena je cca 3 mm. Celková šírka slova POLÍCIA resp. POLICE je cca 8,5 cm, hrúbka písmena je cca 4 mm a výška písma je cca 1,5 cm. Medzera medzi slovami je cca 1,1 cm. Celková výška nápisu je cca 3,8 cm. Font písma je Arial black.
[image: ][image: ]

Pod nápisom VOJENSKÁ POLÍCIA resp MILITARY POLICE na prednom dieli na pravej strane je 2 cm ± 5mm  umiestnený suchý zips vo farbe základu (plyšová časť) 9 x 2,5 cm  v tolerancii ± 2 mm. Suchý zips vo farbe základu  (plyšová časť) 9 x 5 cm v tolerancii ± 2 mm pre hodnostné označenie je umiestnený na ľavej strane, spodné kraje suchých zipsov sú v rovnakej výške. 
[bookmark: _Hlk224557534][bookmark: _Hlk224557580]Na menovke a hodnostnom označení je háčiková časť suchého zipsu (nie sú súčasťou dodávky). Suché zipsy majú v rohoch mierne zaoblenie, aby ich ostré hrany nepoškodzovali výrobok.
Zadný diel trička:
Označenie príslušnosti je v dvoch riadkoch a je vyjadrené nápisom VOJENSKÁ resp. MILITARY v prvom riadku, POLÍCIA resp. POLICE v druhom riadku. Na tričkách je svetlosivý resp. čierny retroreflexný nápis VOJENSKÁ POLÍCIA resp. MILITARY POLICE nanesený technológiou flex Nápis je umiestnený vo vzdialenosti 16 cm ± 0,5 cm od stredu zadnej časti priekrčníka pri veľkosti L a je vycentrovaný vertikálne v strede. Celková šírka slova VOJENSKÁ resp. MILITARY je cca 27 cm, výška je cca 3,5 cm a hrúbka písmena je cca 9 mm. Celková šírka slova POLÍCIA resp. POLICE je cca 27 cm, hrúbka písmena je cca 13 mm a výška písma je cca 5 cm. Medzera medzi slovami je cca 3,5 cm. Celková výška nápisu je cca 12 cm. Font písma je Arial black.

[image: ][image: ]
Nákres – Tričko s krátkymi rukávmi pre Vojenskú políciu:
[image: ]


Nákres – Tričko s krátkymi rukávmi pre Military Police:
[image: ]

Výrobok je šitý jadrovými niťami. Montážne švy sú spracované obnitkovacím stehom. V strede priekrčníka zadného dielu je našitá malá etiketa s označením veľkosti v rozmere cca 12 x 12 mm. Všetky stehy musia mať maximálnu pevnosť voči uvoľneniu, resp. rozpáraniu.


Opis štátnej  vlajky – nášivky:

Nášivky sú podložené podkladovým materiálom 100 % polyester, 100 g/m2 a okraje sú tepelne spracované proti strapeniu a páraniu. Vlajka je podšitá suchým zipsom háčikovej štruktúry v rovnakom rozmere ako je vlajka.
Vonkajší rozmer štátnej vlajky SR: šírka 70,00 mm ± 0,30 mm, výška 46,67 mm ± 0,30 mm.
Vnútorný rozmer štátnej vlajky SR: šírka 66,00 mm ± 0,30 mm, výška 42,66 mm ± 0,30 mm.
Štátna vlajka Slovenskej republiky  je olemovaná rámikom čiernej farby po obvode vlajky s hrúbkou 2,00 mm ± 0,30 mm.
[bookmark: bookmark21]Po celej vnútornej ploche štátnej vlajky SR s rozmermi 66,00 mm ± 0,30 mm (šírka) x 42,66 mm ± 0,30 mm (výška) sú vyšité horizontálne (vodorovne) tri farebne odlišné pruhy usporiadané pod sebou v nasledovnom poradí - zhora nadol biely pruh, modrý pruh, červený pruh,
[bookmark: bookmark22]Rozmery jednotlivých pruhov sú:
· šírka 66,00 mm ± 0,30 mm x výška 14,22 mm ± 0,30 mm.
· šírka = vzdialenosť od ľavého vnútorného okraja lemu po pravý vnútorný okraj lemu štátnej vlajky SR.

[bookmark: bookmark24][bookmark: bookmark25][bookmark: bookmark26]Umiestnenie štátneho znaku na štátnych vlajkách SR:

V ľavej časti obdĺžnika (obdĺžnik = celá plocha olemovanej časti štátnej vlajky) v strede 2/3 šírky štátnej vlajky SR je umiestnený slovenský znak s rozmermi: (šírka) 17,06 mm ± 0,30 mm x (výška) 21,33 mm ± 0,30 mm. Štátny znak a trojvršie v štátnom znaku sú olemované lemom s hrúbkou 1,00 mm ± 0,30 mm.
[bookmark: bookmark27]Štátny znak SR je umiestnený 9,66 mm ± 0,30 mm od ľavej vnútornej strany obvodového lemovania 9,66 mm ± 0,30 mm od vrchnej vnútornej strany obvodového lemovania a 9,66 mm ± 0,30 mm od spodnej vnútornej strany obvodového lemovania, je  olemovaný rámikom bielej farby.

Farebné vyhotovenie slovenského znaku u štátnej vlajky Slovenskej republiky:
	Označenie jednotlivých častí štátneho znaku
	
	

	Farba pruhu pod dvojkrížom
	červená
	 18-1655 TCX

	Dvojkríž
	biela
	 11-0700 TCX

	Trojvŕšie
	modrá
	 19-3952 TCX

	Lem trojvŕšia
	modrá
	 19-3952 TCX

	Lem slovenského znaku:
	biela
	 11-0700 TCX


Všetky nášivky sú vyšité niťami zo 100 % viskózy. Nite majú farebnú stálosť, pri vyšívaní sa nemení ich hrúbka a sú odolné voči oderu.
Na vyhotovenie štátnych vlajok sú použité nite nasledovných farieb:
	

	Farba
	Označenie farby 

	biela
	 11-0700 TCX

	modrá
	 19-3952 TCX

	červená
	 18-1655 TCX

	čierna
	 19-0303 TCX


[bookmark: bookmark33][bookmark: bookmark34][bookmark: bookmark35]Nákres - štátna vlajka Slovenskej republiky – farebná - jednotlivé rozmery na nákrese sú uvedené v mm s toleranciou ± 0,30 mm.

                              [image: ]

Spoločné ustanovenia
Počet stehov na strojové šitie a prešitie je 3 – 5 stehov na 1 cm. Hustota stehov zošitých švov musí byť navolená tak, aby pri použití vhodnej nite bola zaistená pevnosť montážnych a namáhaných švov.
Švy na výrobkoch nesmú byť nedošité , zvrásnené, krivé s vynechanými alebo pretrhnutými stehmi. Konce nití musia byť odstrihnuté a začistené. Na výrobkoch musia byť odstránené zbytky stehov alebo stopy po páraní, materiál nesmie byť porušený páraním a nesmú byť videné stopy po vpichu ihly.

Veľkostný sortiment
[bookmark: _Hlk161923351]Všetky druhy výrobkov budú dodávané vo veľkostiach: XS, S, M, L, XL,XXL,XXXL. Tabuľky konštrukčných a kontrolných mier (tolerancia všetkých rozmerov je ± 8 %):

	
	Veľkosť
	XS
	S
	M
	L
	XL
	XXL
	XXXL

	A
	½ OH
	42
	45
	48
	52
	56
	60
	64

	B
	dĺžka celková (MZ)
	68
	70
	72
	74
	76
	78
	80

	C
	dĺžka kr. rukáva
	20
	21
	22
	23
	24
	25
	25

	D
	šírka ramena
	11,5
	12,5
	13,5
	14,5
	15,5
	17
	18



Základné konštrukčno-technologické parametre úpletov na požadované druhy výrobkov
Hodnoty a parametre musia byť doložené certifikátmi a protokolmi alebo inými dokladmi o skúškach na jednotlivé tovary predmetu zákazky vypracované akreditovanými skúšobňami, ktoré majú príslušné technické prostriedky na posudzovanie splnenia požadovaných technických parametrov, predpisov a noriem vyhotovené v slovenskom alebo českom jazyku preukázateľne sa vzťahujúce k predkladaným vzorkám

	Parameter
	Norma – predpis
	Požadovaná hodnota

	Materiálové zloženie  
	Nariadenie Európskeho parlamentu a Rady (EÚ) č. 1007/2011
	95% ± 3% bavlna česaná, zákrut “S” a “Z” / 5 ± 3% pružné vlákno (elastan)

	Farba
	STN EN 20 105-A02 

	čierna PANTONE 19-0303 TPX 
odchýlka farby je do stupňa 4 sivej stupnice  
biela PANTONE 11-0602 TCX (Snow White), v Hex formáte #F2F0EB

	 Väzba
	STN 80 0018 
STN 80 5009 
STN ISO 3572 
	jednolícna hladká pletenina s elastanom v každom systéme a so striedavým pletením bavlnených nití zákrutu “S” a “Z”

	Hustota pletenia
Počet stĺpikov / riadkov   na 1 cm
	STN EN 14971 
	15 ±1 / 19±1   

	Plošná hmotnosť
	STN EN 12127 
	190 g / m2 ± 5 %

	Zmena rozmerov po praní 40C
                             
	STN EN ISO 6330 
STN EN ISO 3758
STN EN ISO 5077 
	± 5 %



	Stálofarebnosť v otere 
suchý oter
mokrý oter
	STN EN ISO 105-X12 
	
min 3-4 
min 3-4

	Stálofarebnoť v praní pri 40C
	STN EN ISO 105-C06
	min 3-4/4/4 

	Stálofarebnosť vo vode
	STN EN ISO 105-E 01
	min. stupeň 3-4/4/4

	Obsah ťažkých kovov (mg/kg) :
Arzén, As
Kadmium , Cd
Olovo , Pb
Meď, Cu
Chróm , Cr
Kobalt, Co
Nikel , Ni 
 Ortuť, Hg
	

STN EN ISO 11 969
STN EN ISO 5961
STN  ISO 8288
STN  ISO 8288
STN EN 1233
STN  ISO 8288
STN  ISO 8288
STN EN ISO 1483
	

max 1,0 
max 0,1 
max 1,0 
max 50,0 
max 2,0 
max 4,0 
max 4,0
max 0,02  

	Obsah arylamínov
	STN EN 14362-1,3 
	max. 30 mg/kg

	Obsah pentachlórfenolu
	
	max 0,5 mg/kg

	Antibakteriálna úprava 
	AATCC 100 
	preukázaná redukcia baktérií

	Žmolkovitosť pri 15 000 otáčkach
	STN EN ISO12945-2 
	min 4

	Odolnosť voči oderu  70 000 cyklov
	STN EN ISO 12947-2 
	bez predratia

	Zásady konštrukcie, vypracovania a vybavenia odevov 
	v súlade s normou
	v súlade s normou



Balenie a označovanie

Každý kus výrobku sa balí samostatne do PET vrecka spolu so štátnou vlajkou. Podľa druhov a dodávaných typov výrobkov sú tieto výrobky zabalené po 10,15,20 kusov do kartóna.

Na bočnej strane kartóna je umiestnený štítok s týmito údajmi:
-      vyrobené pre MO SR
-      identifikácia výrobcu (dodávateľa) 
[image: ]-      názov výrobku
-      veľkosť výrobku
 - počet kusov v balení
- rok výroby a značka odberateľa (skrížené mečíky) 

Hmotnosť tohto balíka nesmie presiahnuť 15 kg.


Každý výrobok je označený etiketou s týmito údajmi: 
[bookmark: _Hlk161916088]-       vyrobené pre MO SR
[bookmark: _Hlk229406958]- výrobca (dodávateľ)
[image: ]- veľkosť
-        materiálové zloženie
- symboly ošetrovania podľa STN EN ISO 3758
- rok výroby a značka odberateľa ( skrížené mečíky),























































                                                                                       Príloha č. 2 k Zmluve o dielo č. 202x/....

Množstvo, cenová špecifikácia a veľkostný sortiment diela


	P.č.
	Názov tovaru
	Jednotková cena bez DPH v Eur
	Množstvo v ks
	Základ DPH v Eur celkom
	Sadzba DPH 
23 % Výška DPH v Eur celkom
	Cena celkom s DPH 23% v Eur 

	1.
	Tričko čierne s krátkymi rukávmi pre Vojenskú políciu
	
	1 949
	
	
	

	2.
	Tričko biele s krátkymi rukávmi pre Military Police
	
	  350
	
	
	

	Cena celkom v EUR s DPH 23% 
	



Veľkostný sortiment

	P.č.
	Názov tovaru
	XS
	S
	M
	L
	XL
	XXL
	XXXL
	SPOLU

	1.
	Tričko čierne s krátkymi rukávmi pre Vojenskú políciu
	150
	200
	400
	420
	400
	299
	80
	1 949

	2.
	Tričko biele s krátkymi rukávmi pre Military Police
	 20
	 30
	 80
	 90
	 90
	 40
	  0
	  350





























                                                                                           Príloha č. 3 k Zmluve o dielo č. 202x/....            


Údaje o subdodávateľoch

Subdodávateľ č. 1: 
Údaje o subdodávateľovi: 
(Poznámka k „Údajom o subdodávateľovi“):  Údaje o subdodávateľovi / subdodávateľoch budú doplnené do Prílohy č. 3 tejto zmluvy podľa dokladu predloženého podľa bodu 6.2. písm. d) časť III. Obsah ponuky súťažných podkladov k výzve v rámci dynamického nákupného systému.) 

	Obchodné meno alebo názov
subdodávateľa
	Sídlo alebo miesto podnikania
subdodávateľa
	IČO
subdodávateľa

	
	
	



Údaje o osobe oprávnenej konať za subdodávateľa: 
(Poznámka k „Údajom o osobách oprávnených konať za subdodávateľa“: Údaje o osobe/osobách oprávnených konať za subdodávateľa/subdodávateľov“ budú doplnené do Prílohy č. 3 tejto zmluvy na základe údajov poskytnutých verejnému obstarávateľovi úspešným uchádzačom najneskôr v rámci súčinnosti potrebnej na uzavretie zmluvy; potrebné je uviesť údaje za všetky osoby oprávnené konať za subdodávateľa/subdodávateľov, t. j. za všetky osoby, ktoré sú štatutárnym orgánom/členom štatutárneho orgánu/prokuristom subdodávateľa/subdodávateľom).

	Meno a priezvisko
osoby oprávnenej konať za subdodávateľa
	Adresa trvalého pobytu 
osoby oprávnenej konať za 
subdodávateľa
	Dátum narodenia 
osoby oprávnenej konať za subdodávateľa

	
	
	

	
	
	



                 (v prípade viacerých subdodávateľov budú údaje doplnené aj o týchto subdodávateľoch v rozsahu uvedenom vyššie) 

